Paal Frisvold (født 1962)

Paal Johan Frisvold (født 1962) er en norsk politiker (MDG) og organisasjonsmann bosatt i Brussel siden 1997.

 Liv og virke 
Frisvold var leder av Europabevegelsen i Norge 2009–2013. Frisvold arbeidet for miljøstiftelsen Bellona i Brussel 2005–2013, og var arbeidende styreleder i Bellona Europa.  

I 2002 begynte Frisvold i miljøstiftelsen Bellona hvor han bygget opp Bellonas europakontor og aktive deltakelse i EUs energi- og klimapolitikk på fulltid 2005-2013. 2005-2012 etablerte og drev Frisvold EUs teknologiplattform for CO2-fangst og lagring, ZEP, hvor han blant annet ledet ekspertgrupper for rammevilkår for Karbonfangst og -lagring og deltok i den daglige styringsgruppen.  

I 2001 grunnla han konsulentselskapet Brusselkontoret AS som drev med lobbying for norske bedrifter og organisasjoner mot EU-institusjoner som Europaparlamentet og Europakommisjonen. Medarbeiderne ved kontoret hadde bakgrunn fra blant annet statsvitenskap, økonomi, EU-studier og journalistikk. 

Han har tidligere arbeidet for OECD-sekretariatet i Paris, Norges Rederiforbund, Utenriksdepartementet og på Innovasjon Norges kontor ved ambassaden i Beijing. Frisvold har fire års erfaring fra EFTA-sekretariatet, hvor han blant annet jobbet på generalsekretærens kontor som sekretær for EFTA-landenes faste komité og EØS-komiteen. Han har mastergrad i internasjonal politikk fra Paul H. Nitze School of Advanced International Studies ved Johns Hopkins University. 

I 2022 ble han valgt til nestleder i Miljøpartiet De Grønne i Oslo.

Fra 1980 til 1984 deltok Frisvold på det norske fektelandslaget, som tok 11.-plass under Sommer-OL 1984 i Los Angeles. 

I 2007 ble han kåret til Årets europeer av Europeisk Ungdom.

Han er nevø av generalløytnant Paal Frisvold.

 Litteratur 
 Frisvold, Paal J. (2014). Mot Europa: Fortellingen om et nølende Norge. Oslo: Origami Dokumentar. .

 Referanser 

 Eksterne lenker 



Kategori:Ledere for Europabevegelsen
Kategori:Norske miljøvernere
Kategori:Norske fektere
Kategori:Deltakere for Norge under Sommer-OL 1984
Kategori:Fektere under Sommer-OL 1984
Kategori:Norske statsvitere
Kategori:Alumni fra Johns Hopkins University
Kategori:Personer fra Oslo
Kategori:Kongepokalvinnere i fekting
Kategori:Personer tilknyttet Innovasjon Norge
Kategori:MDG-politikere
Kategori:Norgesmestere i fekting